
Tisztelt Képviselő-testület!


2018. szeptember 16-22. között tizenhetedik alkalommal kerül megrendezésre az Európai Mobilitási Hét, amelynek célja, a környezetbarát és fenntartható városi közlekedés népszerűsítése, hazai koordinátora az Innovációs és Technológiai Minisztérium. A kampány egy összeurópai kezdeményezés része, mely az ésszerű közlekedés gazdaságnövelő hatásaira helyezi a hangsúlyt. 
Az idei év mottója: „Mix and move!”.
2017- ben több mint 200 magyar település csatlakozott a kampánysorozathoz. Ezzel az eredménnyel Magyarország harmadik helyen végzett közel ötven ország versenyében. 
Önkormányzatunk korábban már három alkalommal csatlakozott a rendezvénysorozathoz. 
Az Európai Mobilitási Hét szellemiségének elfogadásával, Kartájának aláírásával ebben az évben is lehetősége nyílik önkormányzatunknak a programban való részvételre, melyet ebben az évben az alábbiak szerint hirdettek meg:

 Egy hetes tevékenység megszervezése 2018. szeptember 16-tól (vasárnap) és 22-ig (szombat), az ez évi kampány „multi modalitás” témáját figyelembe véve, a „Mix and move!” felhívás keretében.
 Legalább egy új állandó intézkedés megvalósítása, amely hozzájárul a magánhasználatú személygépkocsiról a környezetbarát közlekedési eszközre történő áttéréshez. használatával szemben.

Ahol lehetséges, ez(ek) az  intézkedés(ek) jelentsen(ek) az úthasználatra vonatkozó tartós változást a sétautak, kerékpárutak vagy a közösségi közlekedés javára (pl. útelzárás, járdák szélesítése, új kerékpár- vagy autóbuszsáv kialakítása, forgalomcsillapítás, vagy sebességkorlátozás). 

[bookmark: _GoBack]  Autómentes Nap szervezése egy (vagy több) terület elkülönítésével, amely(ek) legalább   
      egy teljes napra (a normál munkaidőt megelőző 1 órányi időtartamtól az azt követő 1 órányi   
      időtartamig) kizárólag gyalogosok, kerékpárosok és a közösségi közlekedés számára   
      van(nak) fenntartva. 
Az Autómentes Nap lehetőleg 2018. szeptember 22-én kerüljön megrendezésre.

Javaslom, önkormányzatunk csatlakozzon a kezdeményezéshez  2018. szeptember 22-én egy autómentes nap megszervezésével, valamint a felmerülő kiadásokra bruttó 200.000, - Ft –ot a költségvetés általános tartalékkerete terhére biztosítson.
Javaslom továbbá, hogy az Autómentes Nap megszervezésével Szekeres Mónika Gizella képviselő asszonyt bízzuk meg, aki a feladatot vállalta. 

Előterjesztésemhez mellékelem az Európai Mobilitási Hét 2018. évi kartáját. 
Kérem a Képviselő-testületet előterjesztésem megtárgyalására és az alábbi határozati javaslat elfogadására.






Határozati javaslat: 

Martfű Város Önkormányzat Képviselő-testületének
……./2018. (…….) határozata

Az Európai Mobilitási Hét programjához való csatlakozásról.

Martfű Város Önkormányzatának Képviselő-testülete megtárgyalta Az Európai Mobilitási Hét programjához való csatlakozásra szóló előterjesztést és az alábbiak szerint döntött.

Martfű Város Önkormányzatának Képviselő-testülete csatlakozik az Európai Mobilitási Hét programjához, 2018. szeptember 22 - én egy autómentes nap megszervezésével.
A Képviselő-testület a felmerülő kiadásokra bruttó 200.000, - Ft előirányzatot a 2018. évi költségvetés általános tartalék kerete terhére biztosítja.
A Képviselő-testület az Autómenetes Nap megszervezésével Szekeres Mónika Gizella képviselő asszonyt bízza meg.

A Képviselő-testület felhatalmazza a polgármestert az Európai Mobilitási Hét 2018. évi kartájának aláírására.

Erről értesülnek: 
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Műszaki iroda, helyben
4. Pénzügyi és Adóügyi Iroda, helyben

Martfű, 2018. június 18.

                                                                          Dr. PappAntal 
                                                                          polgármester

Látta: Szász Éva jegyző

